महाकूट मन्दिर समूह
महाकूट मन्दिर समूह (Mahakuta group of temples) भारत के कर्नाटक राज्य के बागलकोट ज़िले के महाकूट गाँव में स्थित एक हिन्दू मन्दिरों का समूह है। यह एक शैव मठ और महत्वपूर्ण हिन्दू श्रद्धा केन्द्र है। यह मन्दिर 6ठीं या 7वीं शताब्दी में बादामी के चालुक्य राजाओं द्वारा निर्मित हुए थे। मन्दिरों की निर्माण तिथी का अनुमान वास्तुशैली और समीप ही ऐहोले के मन्दिरों से समानताओं के आधार पर करा गया है। इसके साथ महाकूट स्तम्भ पर सन् 595–602 और विजयादित्य की विनापोती नामक सहवासनी के बारे में सन् 696–733 के पुरानी कन्नड़ लिपि में संस्कृत अभिलेखों के आधार पर भी यही काल अनुमानित करा जाता है।